Course: Bygeregte, Preserveer
Hierdie is 'n heerlike biltong-resep, maar dit werk meer op "gevoel" as presiese hoeveelhede. So sien jou eerste paar pogings as eksperimente tot jy jou hoeveelhede en weektye reg kry (maak 'n nota van wat jy doen vir volgende keer). En dan hoef jy nooit meer te smag na die smaak van biltong nie!
2kg Bief – bv. 'n lendestuk,(topside, silverside) in repe gesny
1/2 koppie Worcestersous
Ongeveer 1 koppie goeie kwaliteit klipsout (die groot kristalle, nie gewone tafelsout of growwe sout nie)
Wit peper (na smaak)
Geskroeide, gemaalde koljander, na smaak (ek gebruik ongeveer 3 eetlepels)
Ongeveer 1 teelepel Koeksoda, veral as die vleis redelik taai is
Strooi 'n bietjie van die klipsout en bruin suiker in 'n dun lagie onder in 'n skottel of bak groot genoeg vir die vleis.
Pak 'n lagie vleis in die skottel – begin met die dikste stukke. Besprinkel met Worcestersous en strooi weer 'n lagie sout en suiker oor.
Herhaal die lae. Maak seker jy gebruik jou speserye op so 'n manier dat hulle op raak net met jou laaste laag vleis.
Haal die vleis uit en "druk" droog met jou hande – maak seker jy verwyder al die oortollige sout en speserye.
Ek het 'n "biltongmasjien" gebou – baie goedkoop en eenvoudig en dit werk soos 'n droom in enige seisoen. Net nie groot genoeg vir 'n hele koei nie! Ek het 'n gewone "box fan" (daai vierkantiges) gevat, vier rakke gebou om op hom te pas – houtrame met "chickenwire" – en dan pak ek die biltong of droëwors op die rakke en hou die hele spulletjie bymekaar met bungee-rekkies. Ek het gewoonlik binne 3 dae biltong, selfs in die somer of wanneer dit bedompig is. Nog nooit probleme met muf gehad nie.
Recipe Type: Beesvleis Tags: biltong, boerekos, hoe maak mens, oudtydse resep, Resep Ingredients: asyn, beesvleis, bruinsuiker, koeksoda, koljander, Worcestershiresous